**Valtionvarainministeriö**

Hallitusneuvos Merja Sandell

Snellmanninkatu 1 A, Helsinki

PL 28,00023 VALTIONEUVOSTO

**Uusi ajoneuvovero rapauttaisi kokonaisverokertymää ja kohtelisi sekä toimialaa että moottoripyöräharrastajia syrjivästi**

Mahdollisen uuden ajoneuvoveron tullessa voimaan siitä koituisi suomalaiselle moottoripyöräelinkeinolle miljoonien eurojen lisäkustannukset ja alalta poistuisi arviolta noin sata työpaikkaa1. Samalla valtiolle kertyisi huomattavasti kaavailtua vähemmän verotuloja (ajoneuvo-, auto-, polttoaine- ja arvonlisäverot).

Mikäli moottoripyörille säädetään ajoneuvovero, on odotettavissa, että moottoripyörien omistajat reagoivat siihen poistamalla vähemmän käytössä olleet moottoripyörät liikennekäytöstä. Täten verotettava moottoripyöräkanta tulee laskemaan nykyisestä 220 000 pyörästä noin 40 prosenttia eli 132 000 pyörään.1 Valtiolle tästä seuraa ajoneuvoverokertymän jääminen noin kymmeneen miljoonaan euroon1.

Kuluvana vuonna myydään noin 2 800 uutta moottoripyörää. Moottoripyörämaahantuojilta saatujen ensi vuoden ennakkotilaustietojen perusteella myyntiin tulee vain 2 300 uutta moottoripyörää. Tämä puolestaan vähentäisi autoverokertymää yhteensä noin1,5 miljoonaa euroa 2.

Alenevan moottoripyörämyynnin ja yksittäisen moottoripyöräilijän kustannusten lisääntymisen seurauksena moottoripyörämaahantuojat ja -kauppiaat arvioivat, että ala joutuisi veron vuoksi supistamaan toimipisteverkostoaan ja palvelutarjontaansa, huolto- ja korjaustoimintaansa sekä varaosa- ja varustekauppaansa. Vaikutus alan liikevaihdon vähenemiseen on sadan miljoonan luokkaa, joka vähentäisi vastaavasti valtion arvonlisäkertymää 24 miljoonalla eurolla 2.

**Moottoripyörien ajoneuvovero ei ole hyvän veronlaatimismenettelyn mukainen**

Moottoripyöräilijöitä ei tulisi rankaista erityisellä harrastukseen kohdistuvalla verorasituksella. Verotuksen kohteena moottoripyörällä ei ole samanlaista haittavaikutusta käyttäjälleen tai yhteiskunnalle kuin esimerkiksi alkoholilla, tupakalla ja sokerilla. Harrastus ei ole mielestämme verotettava kohde hyvän veronlaatimismenettelyn näkökulmasta 3.

 Suomen Motoristit Ry:n MP16-kyselytutkimus (syyskuu 2016), johon osallistui 4140 vastaajaa.

2 VTT:n tekemä kysely Moottoripyörämaahantuojille ja MP-kauppiaille, lokakuu 2016

3 Suomen Motoristit Ry - Moottoripyörien ajoneuvoveron vaikutusarvio, 21.9.2016

**Moottoripyöräkanta vanhenee jatkuvasti**

Suomessa moottoripyörän keskimääräinen ikä on moottoripyörävakuutustilastojen mukaan noin 18 vuotta, siis yli seitsemän vuotta vanhempaa kuin suomalainen henkilöautokanta. Tähän on vaikuttanut merkittävästi vuodesta 2007 alkanut voimakas moottoripyörämyynnin väheneminen. Myyntiluvut ovat pudonneet lähes 12 000:sta noin 2 800 kappaleeseen. Jokaista ajokorttiuudistusta on seurannut selvä notkahdus moottoripyörien ja mopojen myyntiluvuissa. Myös käytettyinä maahantuotujen moottoripyörien määrät ovat laskussa.

Liikenteessä on siis yhä vanhempaa ja teknisesti jälkeenjäänyttä kalustoa.

Uudet moottoripyörät ovat vanhoja energiatehokkaampia, ja lisäksi niissä on kehittyneitä aktiivisia ja passiivisia turvallisuutta lisääviä ja onnettomuuksia vähentäviä teknologisia ratkaisuja.

Liikenne- ja viestintäministeriö toteaa liikenteen tilaa käsittelevässä Trafin julkaisussa 4, että tieliikenteen turvallisuuden parantaminen ja päästöjen vähentämisen edellytys on autokannan uusiutumisen nopeuttaminen. Sen takia verotuksen painopistettä on siirrettävä ajoneuvon hankinnasta käyttöön ja vaihtoehtoisia polttoaineita suosivaksi.

Autoverolain muutoksen yhteydessä alennettiin autoveroa yhteensä 200 miljoonalla eurolla vuoteen 2019 mennessä. Autoveron kertymä on veron alenemisesta huolimatta kasvanut.

Miksi moottoripyörien osalta ollaan menossa kohti päinvastaista kehitystä?

**Teknisen Kaupan Liiton moottoripyöräjaosto ja moottoripyöräkauppiaat tukevat Suomen Motoristit Ry:n - SMOTO:n tekemää ”Moottoripyörien ajoneuvoveron vaikutusarvio”-muistiota ja sen näkemyksiä ja vastustaa moottoripyörille kaavailtua vuotuista ajoneuvoveroa.**

Kunnioittavasti

Teknisen Kaupan Liitto ry, Moottoripyöräjaosto MP -kauppiaat ry

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4 http://katsaukset.trafi.fi/media/katsaukset/trafi\_liikenteen\_tila\_2015\_esite\_web\_fin.pdf